**05/01/2018**

**הורי ילדי א-ו , שלום רב.**

**עברו 4 חודשים מאז פתיחת שנת הלימודים והגיע הזמן לערוך סקירה על הקורות את המערכת החינוכית שלנו..**

**פעילות תנועת בני המושבים של ילדי ד-ח נפתחה לקראת סוף חודש ספטמבר בלילה מלא פעילויות. צוות ההדרכה בנה לילה לבן שבמהלכו חגגנו את כניסת שכבת ד' לפעילות התנועה. צוות ההדרכה מונה 8 מדריכים וגרעינר- (בן שנת שירות של גרעין עודד בתנועת המושבים). בתקופה האחרונה אני ליוויתי את הצוות בניסיון לשמור על השגרה ומערך ההדרכה. מאז תחילת השנה אנו משתדלים לשמור על שגרת פעילות בימי ג' , עלינו להקפיד יותר על שגרה ברוכה זו....**

**את הפעילות עם המד''ליקים פתחנו בתחילת חודש נובמבר לאחר איתור צמד מדריכים.**

**הילה צוויג-וייל היא המדריכה המובילה ואיתה יונתן יעקב כמדריך נוסף. הפעילות מתקיימת לא-ג בימי שישי מ-9:00 עד 12:00 ובתקופה האחרונה היא נערכת בקבוצה אחת ללא פיצול. בימי חמישי בערב – פעילות ד' מתקיימת בשעה 17:30 ולאחריהם ב- 19:00 קבוצת ה-ו. בימי שלישי מקיימים המד''לקים ביקורי בית ולאט לאט – יגיעו לכולם.**

**השנה ועדת א-ו בחרה להשקיע בכמה מישורים. מלבד תכנית פעילות שיא חודשית מפוצלת לילדי א-ג וד-ו – המתוקצבות לאורך השנה (תקציב הפעילות גדל בהתאם..) בחרנו להתמקד בשכבות ד-ה-ו ולתת מענה לטיפול בבעיות האלימות המחלחלות לתוך ומחוץ להסעות, בביה''ס בשבילים ובגני השעשועים... פנינו בבקשת עזרה למועצה, לשמחתי המועצה העמידה לרשותנו את שרון חזן ,נחשבת היום להמומחית בתחום. שרון ואדם ( מלווה ומנחה אותנו באופן שוטף מטעם המועצה) מנחים את המדריכים בעבודתם עם הילדים. על מנת שהמהלך ישא פרי, והשינוי המיוחל יתרחש , ראוי שההתערבות תהיה אינטגרטיבית. לשם כך אנו מקיימים קשר עם בתי הספר ושם כך אנו מנסים לארגן את ההורים לסדרת מפגשים קצרה עם שרון חזן. מטרת המפגשים היא לייצר קוד תפיסתי משותף, אמירה הורית כוללת ,מעבר לזו הנאמרת בבית. אין מנוס מעבודה משותפת וברצף מפגשים עם ההורים , רק תהליך מקיף הכולל את כל עולם הילד יוכל לתת לשינוי להתרחש באופן מיטבי. למי שטרם נרשם אנא עשו זאת .**

**ברצוני להוסיף עניין נוסף – בשבוע האחרון הגיע לקחת את אחת הילדות דמות שאינה מוכרת למדריכים. מאחר והילדה קפצה על הבחור בשמחה והתלהבות - היה ברור שהיא מכירה אותו, אך העניין אינו תקין כלל וכלל! לפני כמה שבועות ערכנו מפגש של המד''ליקים עם ההורים.. והגיעו 5 הורים בלבד. המפגש נועד להכיר את המד''ליקים ולמד''ליקים להכיר את ההורים. מאחר ולא הצלחנו בכך – אני מבקשת שקחו לכם כמה דקות בבוקר יום שישי והציגו את עצמכם בפני המד''ליקים. בנוסף – אם מישהו אחר שאינו אתם מתכוון להגיע לקחת את ילדכם – אנא ידעו מבעוד מועד. אמנם אנו מושב קטן – אך בטיחות הילדים עולה על הכל..**

**לרשותכם – בכל שאלה, עניין או משאלה..**

**רינת אלף - מ' חינוך – רמות**